**UČEBNÉ OSNOVY – NÁBOŽENSKÁ VÝCHOVA**

|  |  |  |  |  |
| --- | --- | --- | --- | --- |
| Vzdelávacia oblasť | Človek a hodnoty | | | |
| Názov predmetu | **Náboženská výchova** | | | |
| Stupeň vzdelania | **ISCED 1** | | | |
| Ročník | **prvý** | **druhý** | **tretí** | **štvrtý** |
| Časový rozsah výučby | 1 hodina  týždenne | 1 hodina  týždenne | 1 hodina  týždenne | 1 hodina  týždenne |
| z toho: počet hodín iŠVP | **1** | **1** | **1** | **1** |
| počet hodín iŠkVP | **0** | **0** | **0** | **0** |
| Dátum poslednej zmeny UO | 1. september 2017 | | | |
| UO vypracoval | Mgr. Alexandra Baloghová | | | |

**CHARAKTERISTIKA PREDMETU**

Predmet náboženská výchova/náboženstvo v primárnom vzdelávaní podporuje základné predpoklady kresťanských životných postojov a konania žiakov. Rozvíja duchovný svet detí, umožňuje im prostredníctvom biblických príbehov poznávať Trojjediného Boha, Božiu Matku Máriu a svätých. Poznatky, ktoré získavajú žiaci v tomto období, sú predpokladom pre otvorenie sa životu s Ježišom Kristom aj prostredníctvom prijatia sviatosti Eucharistie. Na podklade Božích prikázaní ich učí rozlišovať dobro od zla. Náboženská výchova/náboženstvo v nich rozvíja komunikačné zručnosti, otvára ich chápaniu okolitého sveta a vďačnosti za prijaté dary. Ovplyvňuje hodnotovú orientáciu žiakov, ktorá im pomáha byť prospešnými rodine, spoločnosti a Cirkvi.

**CIELE PREDMETU**

Žiaci

* získajú vedomie jedinečnosti a neopakovateľnosti každého človeka ako originálneho Božieho stvorenia,
* nadobudnú základné vedomosti o existencii a pôsobení Boha podľa učenia Katolíckej cirkvi,
* získajú vedomosti o živote Panny Márie a svätých, ktoré sú predpokladom náležitej úcty k nim,
* získajú vedomosti o vzniku a účinkovaní Cirkvi v dejinách i v dnešnom svete,
* zorientujú sa v morálnych hodnotách, ktoré sú postavené na Desatore,
* nadobudnú vhodné komunikačné zručnosti k vyjadrovaniu vlastných myšlienok a citov,
* získajú spôsobilosť pre pravidelnú modlitbu, rozlišovanie dobra od zla, voľbu dobra pre seba i iných.

Ročníkové ciele:

1. **ročník: CESTA LÁSKY -** Spoznávať lásku milujúceho Boha Otca k svetu a človeku. Vytvárať si pozitívny vzťah k Bohu, ľuďom a svetu. Osvojiť si vonkajšie prejavy lásky.

.

1. **ročník: CESTA DÔVERY -** Reprodukovať boží zákon a biblické príbehy ľudí, ktorí dôverovali Bohu. Budovať postoju dôvery k Bohu. Pestovať návyk postojov otvorenosti pre dôverný vzťah s Bohom a s človekom.
2. **ročník:** **CESTA VIERY** - Spoznať cestu viery Božieho ľudu v trojjediného Boha. Rozvíjať vieru v Boha formáciou svedomia. Budovať postoj viery v trojjediného Boha.
3. **ročník: CESTA NÁDEJE** - Spoznávať nádej pochádzajúcu od Boha. Oceniť potrebu nádeje pre osobný život. Formovať čnosť nádeje prostredníctvom sviatosti, modlitby a účasti na liturgickom slávení.

**OBSAH VZDELÁVANIA PREDMETU – NÁBOŽENSKÁ VÝCHOVA 1. ročník**

Vzdelávací obsah náboženskej výchovy je rozdelený do tematických celkov:

|  |  |
| --- | --- |
| **Tematický okruh** | **iŠVP** |
| 1.Som na svete z lásky | 7 |
| 2.Rodina – ohnisko lásky | 6 |
| 3.Dar lásky | 6 |
| 4.Moc života a lásky | 7 |
| 5.Spoločenstvo lásky | 7 |
| **spolu** | **33 hodín** |

**VZDELÁVACÍ ŠTANDARD PREDMETU – NÁBOŽENSKÁ VÝCHOVA 1. ROČNÍK**

|  |  |  |  |
| --- | --- | --- | --- |
| **Tematický celok** | **Časová dotácia** | **Obsahový štandard** | **Výkonový štandard**  **Žiak vie/dokáže:** |
| **1.Som na svete z lásky** | 7 | meno a jedinečnosť  čo dokážem  patrím do rodiny  svet, v ktorom žijem | * vymenovať svoje odlišnosti oproti spolužiakom, * vyjadriť slovne poďakovanie a odprosenie, * formulovať spontánnu modlitbu poďakovania, * vymenovať z konkrétneho príbehu postavy, ktoré konajú dobro, * rozlišovať medzi dobrý ma zlým správaním u seba a iných. |
| **2.Rodina – ohnisko lásky** | 6 | komunikácia v rodine  modlitba v rodine  modlitba Otče náš | * vymenovať tri pozitíva v rodine, * reprodukovať modlitbu Otče náš, * naplánovať si konkrétny dobrý skutok pre členov rodiny. |
| **3. Dar lásky** | 6 | sv. Mikuláš  zvestovanie, návšteva Alžbety  zmysel a hodnota daru  narodenie Ježiša Krista | * opísať dobrotu sv. Mikuláša, * prerozprávať s pomocou učiteľa biblické udalosti zvestovania a narodenia Ježiša, * reprodukovať modlitbu Zdravas Mária, * nakresliť dva symboly Vianoc, * reprodukovať s pomocou učiteľa prvé roky života Krista. |
| **4.Moc života a lásky** | 7 | život a smrť  vzkriesenie Jairovej dcéry  Veľká noc – smrť a zmŕtvychvstanie Krista  nedeľa – deň oslavy Ježišovho zmŕtvychvstania | * opísať biblický príbeh o vzkriesení Jairovej dcéry, * vysvetliť jednoduchým spôsobom dôvod slávenia veľkonočných sviatkov, * znázorniť s pomocou učiteľa a obrazov veľkonočný symbol, * vysvetliť jednoducho zmysel slávenia nedele ako dňa Ježišovho zmŕtvychvstania. |
| **5. Spoločenstvo lásky** | 7 | zoslanie Ducha Svätého  Cirkev – spoločenstvo viery a lásky  sv. Juraj – odvaha, pomoc, dobro a zlo | * reprodukovať pomocou učiteľa udalosti zoslania Ducha Svätého, * reprodukovať modlitbu Sláva Otcu, * vyjadriť slovne pocity pri konaní dobra, * vymenovať niekoľko dobrých skutkov, ktoré mu preukázali spolužiaci, * naplánovať si konkrétny dobrý skutok pre spolužiaka. |

**OBSAH VZDELÁVANIA PREDMETU – NÁBOŽENSKÁ VÝCHOVA 2. ročník**

Vzdelávací obsah náboženskej výchovy je rozdelený do tematických celkov:

|  |  |
| --- | --- |
| **Tematický okruh** | **iŠVP** |
| 1.Boh mi dôveruje | 6 |
| 2.Dôverujem Bohu | 6 |
| 3.Dôvera v rodine | 6 |
| 4.Dôverujeme si navzájom | 5 |
| 5. Desatoro – pozvanie k slobode a k dôvere | 5 |
| 6.Pozvanie na hostinu – obnovenie dôvery | 5 |
| **spolu** | **33 hodín** |

**VZDELÁVACÍ ŠTANDARD PREDMETU NÁBOŽENSKÁ VÝCHOVA 2. ROČNÍK**

|  |  |  |  |
| --- | --- | --- | --- |
| **Tematický celok** | **Časová dotácia** | **Obsahový štandard** | **Výkonový štandard**  **Žiak vie/dokáže:** |
| **1.Boh mi dôveruje** | 6 | stvorenie  človek ako Boží obraz  obraz rajskej záhrady  Boh nám zveril zem a my ju chránime | * uviesť odlišnosti človeka od ostatných živočíchov, * rozlíšiť jednoduchým spôsobom rozdiel pojmov – stvoriť a vytvoriť, * reprodukovať pomocou učiteľa biblický príbeh o rajskej záhrade, * vyjadriť závislosť človeka na prírode a zodpovednosť človeka za prírodu, * rozlišujú na príklade dobro od zla |
| **2.Dôverujem Bohu** | 6 | Abrahám  Boh a jeho meno  modlitba  nedeľa | * opísať na konkrétnom príklade hlavné znaky a prejavy dôvery voči človeku, * reprodukovať biblický príbeh o Abrahámovi, * vysvetliť potrebu človeka niekomu veriť, * formulovať jednoduchým spôsobom modlitbu vlastnými slovami, * zdôvodniť potrebu odpočinku, * opísať nedeľu ako deň odpočinku a úcty k Bohu. |
| **3.Dôvera v rodine** | 6 | Advent  rodina ako spoločenstvo - úlohy a roly v rodine  Jakub a Ezau – narušenie vzájomnej dôvery  pozvanie do Božej rodiny | * vysvetliť potrebu dôvery v rodine, * prerozprávať príbeh o Jakubovi a Ezauovi, * charakterizovať jednoduchým spôsobom krst, * nakresliť jednotlivé krstné symboly, * formulovať modlitbu za rodičov a súrodencov. |
| **4.Dôverujem si navzájom** | 5 | schopnosť hovoriť ako Boží dar  – výchova k citlivosti voči vyslovenému slovu  čisté srdce – vedomie úcty k jedinečnosti každého človeka  boháč a Lazár  osobný majetok | * zdôvodniť význam slova poďakovania a prosby prebudovanie medziľudských vzťahov a slušného správania, * prerozprávať biblický príbeh o boháčovi a Lazárovi, * uviesť príklady osobného a spoločného majetku, * zdôvodniť potrebu pomoci núdznym. |
| **5. Desatoro – pozvanie k slobode a k dôvere** | 5 | uzatvorenie zmluvy na hore Sinaj  Desatoro ako pravidlá pre život | * prerozprávať s pomocou učiteľa biblický príbeh o Mojžišovi a vyslobodení Izraelitov, * opísať situáciu prijatia Desatora, * priradiť pomocou učiteľa k jednotlivým prikázaniam čnosti. |
| **6.Pozvanie na hostinu – obnovenie dôvery** | 5 | milosrdný otec / márnotratný syn  umenie povedať zlu „nie“, obrátiť sa, zmieriť sa s ľuďmi a s Bohom  sviatosť zmierenia | * prerozprávať biblický príbeh o márnotratnom synovi, * vysvetliť dôležitosť ľútosti nad vykonaným zlom, * opísať potrebu odpustenia pre budovanie dobrých vzťahov, * navrhnúť spôsob ako vyjadriť prosbu o odpustenie. |

**OBSAH VZDELÁVANIA PREDMETU – NÁBOŽENSKÁ VÝCHOVA 3. ročník**

Vzdelávací obsah náboženskej výchovy je rozdelený do tematických celkov:

|  |  |
| --- | --- |
| **Tematický okruh** | **iŠVP** |
| 1.Veriť Bohu | 6 |
| 2.Ježiš uzdravuje | 6 |
| 3.Ježiš nám odpúšťa | 7 |
| 4.Ježiš nás oslobodzuje | 7 |
| 5.Ježiš nás pozýva na hostinu | 7 |
| **spolu** | **33 hodín** |

**VZDELÁVACÍ ŠTANDARD PREDMETU NÁBOŽENSKÁ VÝCHOVA 3. ROČNÍK**

|  |  |  |  |
| --- | --- | --- | --- |
| **Tematický celok** | **Časová dotácia** | **Obsahový štandard** | **Výkonový štandard**  **Žiak vie/dokáže:** |
| **1.Veriť Bohu** | 6 | viera v Boha  biblické obrazy Boha  podobenstvo o horčičnom semienku  krst | * vysvetliť jednoduchým spôsobom, čo znamená dôverovať, * vysvetliť podobenstvo o horčičnom semienku * vymenovať krstné sľuby, * vysvetliť krstné symboly, * reprodukovať Apoštolské vyznanie viery. |
| **2.Ježiš uzdravuje** | 6 | Ježišove uzdravenia  rozvoj mravného cítenia | * reprodukovať biblické príbehy o uzdravení slepého, hluchonemého, človeka s „vyschnutou rukou“ a ochrnutého, * vysvetliť, čo sa vo viere chápe ako zázrak, * identifikovať sa s biblickými postavami, ktoré potrebujú uzdravenie. |
| **3.Ježiš nám odpúšťa** | 7 | vina, hriech  Ježiš v dome hriešnika (Zachej)  na ceste zmierenia – márnotratný syn, ľútosť  sviatosť zmierenia –ako prijatie odpustenia | * vymenovať možné reakcie človeka na vinu, * vysvetliť dôležitosť uznania si viny, * prerozprávať biblický príbeh o Zachejovi, * opísať stručne pojmy svedomie a spytovanie svedomia, * opísať dôležitosť vzájomného odpúšťania, * ovládať priebeh sviatosti zmierenia. |
| **4.Ježiš nás oslobodzuje** | 7 | Veľká noc (Pascha)  Desatoro –pravidlá pre život v slobode  hriech a jeho dôsledky  Ježišova smrť a zmŕtvychvstanie | * reprodukovať udalosti vyslobodenia Izraelitov z egyptského otroctva, * opísať na základe podobenstva o márnotratnom synovi pojem hriech ajeho dôsledky, * rozlíšiť ťažký a ľahký hriech, * reprodukovať Desatoro a jednoducho vysvetliť význam jednotlivých prikázaní, * porozprávať udalosti umučenia a vzkriesenia Krista, * vysvetliť jednoducho význam obety Krista na kríži a jeho vzkriesenia. |
| **5.Ježiš nás pozýva na hostinu** | 7 | nasýtenie (zázrak rozmnoženia chlebov)  posledná večera (Eucharistia)  svätá omša ako hostina (hostina spoločenstva, slova a chleba)  Cirkev ako prostredníčka Božích tajomstiev | * vymenovať základné časti sv. omše * odlíšiť bežný pokrm od Eucharistie, * objasniť potrebu slávenia Eucharistie pre človeka i spoločenstvo, * zdôvodniť dôležitosť účasti na bohoslužbe v nedeľu, * vysvetliť zmysel spoločenstva v Cirkvi. |

**OBSAH VZDELÁVANIA PREDMETU – NÁBOŽENSKÁ VÝCHOVA 4. ročník**

Vzdelávací obsah náboženskej výchovy je rozdelený do tematických celkov:

|  |  |
| --- | --- |
| **Tematický okruh** | **iŠVP** |
| 1.Cesta nádeje | 6 |
| 2.Biblia – slovo o nádeji | 7 |
| 3.Nádej presahujúca smrť | 7 |
| 4.Svedectvo nádeje | 7 |
| 5.Pramene nádeje | 6 |
| **spolu** | **33 hodín** |

**VZDELÁVACÍ ŠTANDARD PREDMETU NÁBOŽENSKÁ VÝCHOVA 4. ROČNÍK**

|  |  |  |  |
| --- | --- | --- | --- |
| **Tematický celok** | **Časová dotácia** | **Obsahový štandard** | **Výkonový štandard**  **Žiak vie/dokáže:** |
| **1.Cesta nádeje** | 6 | cesta k sebe – som jedinečný  cesta k druhým – budovanie vzťahov  cesta do sveta, v ktorom žijem (Noemova archa)  cesta k Bohu – biblické obrazy Božej blízkosti | * identifikovať prvky, ktoré robia človeka jedinečným, * vysvetliť hodnotu priateľstva, * prerozprávať biblický príbeh o Noemovej arche, * opísať Božiu blízkosť cez biblické postavy Noema, Abraháma a Mojžiša. |
| **2.Biblia – slovo o nádeji** | 7 | Biblia - Kniha kníh  zasľúbená zem  odkrývanie nádeje v živote biblických postáv  očakávanie Mesiáša  príchod Mesiáša  Ježiš ohlasuje Božie kráľovstvo (podobenstvá o Božom kráľovstve)  Ježiš sprítomňuje Božie kráľovstvo (Ježišove zázraky) | * rozlíšiť medzi Starým a Novým zákonom, * identifikovať sa s postojmi nádeje v živote biblických postáv, * reprodukovať biblický príbeh o povolaní Gedeona, * interpretovať jednoduchým spôsobom biblické texty proroctiev Micheáša a Izaiáša – ako posolstvo nádeje, * interpretovať biblické príbehy o Jánovi Krstiteľovi a Panne Márii ako naplnenie očakávanej nádeje na príchod Vykupiteľa, * vysvetliť podobenstvá o Božom kráľovstve, * uviesť tri Ježišove zázraky. |
| **3.Nádej presahujúca smrť** | 7 | skúsenosť – strachu, dôvery a nádeje  Bože, kde si? (Jób)  smrť a nádej (vzkriesenie Lazára)  Ježiš, silnejší ako smrť - vzkriesenie  sviatosť pomazania chorých | * opísať rôzne podoby utrpenia a bolesti, * zreprodukovať biblický príbeh o vzkriesení Lazára, * vysvetliť vlastnými slovami pojmy vykúpenie a spása, * charakterizovať jednoducho kresťanskú vieru vo vzkriesenie a jej dôležitosť, * vysvetliť pojem súcit, * naplánovať si konkrétnu pomoc trpiacemu človeku vo svojom okolí. |
| **4.Svedectvo nádeje** | 7 | rôzne veže  rôznorodosť vierovyznaní  kresťanské cirkvi pôsobiace v našej krajine (regióne)  kresťania – nádej pre svet | * vyjadriť dôležitosť úcty k iným cirkvám a náboženstvám, * vnímať odlišnosť chrámov podľa vierovyznaní, * porovnať základné odlišnosti katolíckych kostolov podľa doby, v ktorej vznikli, * vymenovať kresťanské cirkvi na Slovensku, * pomenovať na základe života svätých dva spôsoby, ako byť svedkom nádeje. |
| **5.Pramene nádeje** | 6 | modlitba – život v Božej prítomnosti  Boh – stred kresťanského spoločenstva | * zdôvodniť jednoduchým spôsobom potrebu modlitby, * vysvetliť význam ticha (stíšenia sa) pre stretnutie s Bohom v modlitbe, * zdôvodniť potrebu spoločnej modlitby doma s rodinou, s kamarátmi a veriacimi v kostole, * sformulovať osobnú modlitbu. |

**KOMPETENCIE**

Napĺňanie cieľov jednotlivých vzdelávacích oblastí a vyučovacích predmetov sa realizuje v školskom prostredí prostredníctvom kľúčových a predmetových kompetencií žiakov, ktoré zároveň rozvíja. Vyučovací predmet náboženská výchova sa podieľa na rozvoji kľúčových kompetencií najmä rozvíjaním týchto predmetových kompetencií, ktoré žiakovi umožňujú:

**Komunikačné kompetencie (sociálne spôsobilosti)**

* nadväzovať a viesť v skupine dialóg a rozhovor
* prejavovať odvahu vyjadriť sa, prezentovať svoj pohľad na predloženú tému,
* chápať obsah a zmysel počutého textu a vedieť naň reagovať
* voliť si primeraný, kreatívny spôsob komunikácie vzhľadom na situáciu
* používať “ja” odkaz
* kultivovane poprosiť
* aktívne a so záujmom počúvať, schopnosť stíšiť sa
* slovne prejaviť radosť a vďačnosť z obdarovania
* byť otvorený pre metaforické vyjadrovanie
* intuitívne rozumieť neverbálnej komunikácii a symbolickému úkonu prežehnania
* svojimi slovami reprodukovať biblické posolstvo o vzkriesení Jairovej dcéry a Ježišovej smrti a zmŕtvychvstaní

**Kompetencie k učeniu sa**

* schopnosť tvorivo myslieť
* schopnosť objaviť v sebe potrebu učenia sa

**Kompetencie k riešeniu problémov**

* byť tolerantný a ústretový
* rozvíjať postoj prehodnocovania negatívnych skutočností (dobro – zlo, napr. branie si vecí navzájom, posudzovanie a ponižovanie, urážanie menej zdatných detí v oblasti intelektu a prejavov - spevu, kreslenia, pohybu, oblečenia, rodinnej situácie…, klamanie a žalovanie…)
* spontánne a samostatne hodnotiť vo svojom bezprostrednom okolí, čo sa mu páči/nepáči, čo je správne/nesprávne, čo je dobré/zlé
* v rozsahu detskej skúsenosti byť pozorný voči morálnym konfliktom a byť otvorený pre dobro

**Sociálne a interpersonálne kompetencie**

* prejavovať záujem o spoznávanie seba, svojich schopností a daností
* uvedomiť si a uplatňovať vlastnú jedinečnosť a vlastné nápady so zreteľom na jedinečnosť iných žiakov v skupine
* prispôsobovať svoje správanie potrebám rodiny a svojej blízkej skupiny
* poznať úlohy rodiny – úlohu jednotlivých členov rodiny
* brať do úvahy potreby iných
* rozvíjať intuíciu pre obrazné výrazy a otváranie schopnosti vidieť za to, čo je viditeľné
* objavovať hranice života a smrti v ľudskom živote
* byť otvorený pre kresťanskú nádej, že posledné slovo patrí životu
* posolstvo biblických textov spájať s konkrétnymi situáciami vo svojom živote
* objavovať kresťanský zmysel slávenia sviatkov
* hľadať možnosti ako vychádzať v ústrety iným ľuďom (v rodine, v triede, v kruhu kamarátov...) a realizuje ich
* zaujímať pozitívne a empatické postoje k chorým, osobám so zdravotným postihnutím, starým ľuďom a tým ktorí potrebujú prebudenie k životu
* vnímať potrebu dávania a prijímania
* objavovať svoj duchovný rozmer
* prežívať atmosféru Vianoc a spája ju zo skutočnosťou Božieho daru pre ľudí

**Občianske kompetencie**

* poznávať a ochraňovať svoje najbližšie životné prostredie

**Kultúrne kompetencie**

* prejavovať úctu k živým aj k neživým súčastiam prírody, aktívne ich poznáva a ochraňuje
* objavovať hodnotu rodiny
* vnímať dôležitosť a hodnotu rodiny
* intuitívne vnímať obrazy, symboly
* intuitívne vnímať posolstvo legendy a biblického textu
* orientovať sa v striedaní všedných dní a kresťanských sviatkov, prežívať ich rozdielnu náplň a úlohu
* intuitívne vnímať symbolickú reč legendy

**Existenciálne kompetencie**

* intuitívne vnímať bytostnú potrebu lásky
* objavovať hranice dobra a zla
* objavovať svoj vnútorný – duchovný svet v hlase svedomia
* byť otvorený pre diferencované vnímanie sveta
* byť je otvorený pre dar života, ktorý môže spoznávať a rozvíjať v spoločenstve cirkvi

**PRIEREZOVÉ TÉMY**

***Osobnostný a sociálny rozvoj***

* komunikácia, rozvoj spolupráce,
* usmerňovanie vlastného správania a prejav emócií,
* deliť si úlohy, spolupráca,
* vzájomná pomoc, priateľské vzťahy v triede i mimo nej,
* prezentačné zručnosti, prezentácia seba a svojej práce.

***Výchova k manželstvu a rodičovstvu***

* informácie s tematikou rodinného spolužitia, partnerského nažívania, vzájomných rodinných vzťahov,
* zmeny ovplyvňujúce vývin osobnosti.

***Environmentálna výchova***

* podporovať aktívny prístup k tvorbe, zamerať úlohy na problematiku znečisťovania životného prostredia,
* šetrné správanie sa k životnému prostrediu.

***Mediálna výchova***

* uvedomiť si význam médií vo svojom živote a v spoločnosti.

***Multikultúrna výchova***

* rešpektovanie prirodzenej rozmanitosti spoločnosti.

***Regionálna výchova a ľudová kultúra***

* rešpektovanie prirodzenej a kultúrnej rozmanitosti spoločnosti,
* spoznať kultúrne dedičstvo a rozvoj kultúrnej identity.

***Dopravná výchova***

* získavanie a zatrieďovanie získaných informácií.

***Ochrana života a zdravia***

* rozpoznanie nebezpečných situácií ohrozujúcich život a zdravie,
* poskytnutie pomoci,
* rozvoj telesnej zdatnosti a odolnosti organizmu.

**STRATÉGIA VYUČOVANIA**

Výučba predmetu náboženská výchova má byť zaujímavá a stimulujúca. Má žiakov učiť riešiť praktické otázky osobného a spoločenského života na základe morálnych princípov, ktoré sú nemenné. Výučba má žiakov aktivizovať a pripraviť na život v spoločnosti, ktorá môže kultúrne rásť len aktivitou uvedomelých a zodpovedných občanov s vysokým morálnym kreditom.

Vychováva nielen svojim obsahom učiva ale aj klímou triedy. Klíma jednotlivých tried vytvára klímu celej školy. Výučba predmetu cielene posilňuje triednu i školskú klímu.

Metódy a formy práce vyplývajú zo vzdelávacích a výchovných potrieb žiakov, z ich veku a životných skúseností. Odporúča sa využívať aktivizujúce vyučovacie metódy, vhodné projektové vyučovanie v spolupráci so všeobecnovzdelávacími predmetmi.

Pred začatím výučby je potrebné, aby sa učiteľ dobre oboznámil s celým vzdelávacím obsahom učiva predmetu, aby poznal učivo iných všeobecnovzdelávacích predmetov. Pri voľbe vyučovacích metód a foriem prihliada učiteľ na usporiadanie obsahu vyučovania, vlastné činnosti a činnosti žiakov zacielené na dosiahnutie stanovených cieľov a kľúčových kompetencií žiakov. Voľba metód závisí od obsahu učiva, cieľov vyučovacej hodiny, vekových a iných osobitostí žiakov a materiálneho vybavenia.

Na vzbudenie záujmu žiakov o učebnú činnosť možno využiť **motivačné metódy**, ako je motivačné rozprávanie (približovanie obsahu učenia), motivačný rozhovor (aktivizovanie poznatkov a skúseností žiakov), motivačný problém (upútanie pozornosti prostredníctvom nastoleného problému), motivačnú demonštráciu (vzbudenie záujmu pomocou umeleckého diela).

**Expozičné metódy** je potrebné využívať pri vytváraní nových poznatkov a zručností. Odporúča sa rozprávanie (vyjadrovanie skúseností a aktívne počúvanie), vysvetľovanie (logické systematické sprostredkovanie učiva), rozhovor (verbálna komunikácia formou otázok a odpovedí na vyjadrenie faktov, konvergentných a divergentných otázok, otázok na pozorovanie, posúdenie situácie, hodnotenie javov, rozhodovanie), demonštračná metóda (demonštrácia obrazov), pozorovanie (cielené systematické vnímanie objektov a procesov), manipulácia s predmetmi (práca so symbolom, didaktická hra).

Významné miesto majú **problémové metódy**, ku ktorým patrí heuristická metóda (učenie sa riešením problémov založenom na vymedzení a rozbore problému, tvorbe a výberu možných riešení a vlastnom riešení) a **projektová metóda** (riešenie projektu, komplexná praktická úloha, problém, téma, ktorej riešenie teoretickou aj praktickou činnosťou vedie k vytvoreniu určitého produktu).

Pre realizáciu cieľov sú dôležité **aktivizujúce metódy**, z nich je vhodná diskusia (vzájomná výmena názorov, uvádzanie argumentov, zdôvodňovanie za účelom riešenia daného problému), situačná metóda (riešenie problémového prípadu reálnej situácie so stretom záujmov), inscenačná metóda (sociálne učenie v modelovej predvádzanej situácii, pri ktorej sú žiaci aktérmi danej situácie), didaktické hry (sebarealizačné aktivity na uplatnenie záujmov, a spontánnosti), kooperatívne vyučovanie (forma skupinového vyučovania založená na vzájomnej závislosti členov heterogénnej skupiny), dramatizácia (plánovaný dramatizovaný prednes hry, príbehu a pod.) simulácia (simulovanie, napodobňovanie životných situácií, aktivity, ktoré vyžadujú interakciu medzi skupinou žiakov a jednotlivcami) Typické autentické rozhovory.

**Fixačné metódy** sú neoddeliteľnou súčasťou vyučovania, napr. metódy opakovania a precvičovania, (ústne a písomné opakovanie, opakovanie s využitím hry, domáce úlohy).

Žiaci počas hodín NBV sedia v kruhu, aby si videli navzájom do tváre, aby sa vzájomne poznávali. Je to východisková pozícia, ktorá nie je cieľom, ale prostriedkom. Samozrejme, je možné aj iné usporiadanie priestoru v závislosti od metódy, ktorú učiteľ pre danú aktivitu zvolil.

Domáce úlohy sa netýkajú písomného vypracovávania, ale konkrétnych jednoduchých cvičení či predsavzatí orientovaných na požadované správanie. Dôležitou súčasťou každej hodiny je podelenie sa s niekým so získanou skúsenosťou v bežnom živote.

**UČEBNÉ ZDROJE**

Učiteľ má k dispozícii metodický materiál pre náboženskú výchovu, ktorý obsahuje bohatú ponuku aktivít. Z nich si učiteľ vyberá tie, ktoré považuje za vhodné vzhľadom na svoje osobné dispozície, dispozície žiakov a iné okolnosti.

K učebným zdrojom neodmysliteľne patrí:

* Sväté písmo, Slovenský ústav svätého Cyrila a Metoda, Rím 1995
* Katechizmus Katolíckej Cirkvi, Spolok svätého Vojtecha v Trnave 1998, ISBN 80-7162-253-2
* Dokumenty Katolíckej Cirkvi,
* biblické mapy,
* metodická príručka,
* Judit Fogassy SDSH, Príručka katechétu, komisia pre katechizáciu a školstvo KBS 2009, ISBN: 978-80-970100-5-8
* pracovné zošity,
* encyklopédie,
* knižnica mestská, farská a školská
* internet www.kpkc.sk , www.avemaria.sk , www.biblia.sk
* zvukové nosiče CD,
* multimediálne nosiče DVD,
* didaktické pomôcky a hry

**KRITÉRIÁ, METÓDY A PROSTRIEDKY HODNOTENIA**

Na hodine náboženskej výchovy učiteľ nehodnotí žiaka známkou. Pri praktických aktivitách je vhodné slovné hodnotenie praktických zručností s dôrazom na samostatnosť a správnosť tvorby záverov z riešenia úloh. Optimálne je slovné hodnotenie so stručným komentárom k výkonu žiaka. Úroveň kombinovaných verbálnych, písomných, výtvarných, literárnych prejavov a komunikatívnych zručností je vhodné kontrolovať a hodnotiť prostredníctvom prezentácie projektov.

Hodnotenie žiaka:

* prezentácia projektov a tém
* individuálna a skupinová práca na riešení úloh a aktivít na hodine
* písomné a ústne skúšanie ( didaktické testy, pracovné listy s rôznymi úlohami )
* bodové hodnotenie